Vita:Dedinszky Eleonóra

message: Azért, hogy ne merüljön feledésbe a vitalapom archiválása után, átmásolom onnan az ezzel kapcsolatos bejegyzést:
Szia! Valami elírás lehet, mert azt írod, hogy: Eleonóra meghalt sárgalázban. Ezt követően Haraszthy még egy rövid időre visszatért Kaliforniába, hogy birtokainak ügyét elrendezze. 1869-ben ismét Nicaraguába utazott, ám július 6-án nyoma veszett. Viszont, feleségénél az van, hogy 1869. július 15-én halt meg, tehát később. Ellenőrizni kellene ezeket! Wikizoli vita 2014. április 12., 07:40 (CEST)
Most látom, hogy a forrásoknál három link nem működik. Wikizoli vita 2014. április 12., 10:17 (CEST)
Az észrevétel jogos. A források sajnos ellentmondanak egymásnak. Egyrészről több forrás (nem kizárt, hogy ezek ugyanabból az "ősforrásból" vették az információt) szerint 1868-ban ment a feleségével és a lányával Nicaraguába, majd a felesége nem sokkal ezután (az egyik forrás szerint két hónappal később) meghalt. Ez alapján Dedinszky Eleonóra halálának dátuma inkább 1868 július 15. lehet. Ennek a dátumnak a valódiságát támasztaná alá az az életrajzi adalék, hogy ezt követően Haraszthy Ágoston többek között felesége kaliforniai temetésének előkészítése miatt utazott vissza Kaliforniába. Mivel akkoriban nem 1-2 naposak voltak ezek az utak, így valószínűbb, hogy majdnem 1 évvel túlélte a feleségét.
Ugyanakkor a másik oldalról Dedinszky Eleonóra 1869. július 15-i halálozási dátumát az támasztja alá, hogy ezt a dátumot az ancestry.com tartalmazza, amely nagyrészt hivatalos dokumentumok alapján dolgozik. Sajnos csak "nagyrészt". Ebben is találhatók ugyanis pontatlanságok, például Dedinszky Eleonóra születési événél az 1850-es és az 1860-as népszámlálási adatok eltérő évszámot tüntetnek fel. Nagy valószínűséggel a népszámlálás során ezek az adatok bediktálás útján kerültek rögzítésre. Ráadásul az 1869. július 15-i halálozási dátumra vonatkozóan nincs forrás megemlítve, csupán egy hivatkozás a The Daily Register, Portage, Wisconsin April 28, 1903. számára, amely ezt a dátumot adja meg. Nem tudni, hogy innen vették-e a dátumot, vagy más forrás is ezt támasztja alá. Az egykori Haraszthy borászat lapja, a Sonoma magazin - ahonnan Dedinszky Eleonóra szócikkéhez illusztrációként felhasznált képe is származik - a 30. (pdf-ben 17.) oldalán tartalmazza a teljes képet, amelynek szövege szerint "követte férjét Nicaragua dzsungeljébe, ahol egy krokodil által elvesztette őt". Ez azt jelenti, hogy a családi hagyomány szerint előbb halt meg a férje. A jelenlegi borászatban ugyanis még mindig jelen vannak a tulajdonosok között a Haraszthy-Dedinszky leszármazottak.
Mindenesetre ha szó szerint olvassuk és értelmezzük a Haraszthy Ágoston wikipedián levő életrajzát, valamint a Sonoma.edu ( http://library.sonoma.edu/regional/notables/haraszthy.php ) hivatalos életrajzát, akkor Dedinszky Eleonóra halálának éve inkább 1868, mint 1869. Figyelembe véve azonban azt, hogy az életrajzírók más tekintetben is követtek el súlyos tárgyi tévedést, például azzal kapcsolatban, hogy a Dedinszky család lengyel származású, és csak az 1800-as évek elején költöztek Magyarországra, holott bizonyíthatóan már 1272-ben említve vannak magyar királyi iratokban, ezért teljes bizonyossággal egyik dátumról sem lehet azt állítani, hogy hitelesnek tekinthető. Most így utána nyomozva, én inkább az 1868-at fogadom el, és javítom a dátumot - hivatkozva erre a vitára. --Dodi123 vita 2014. április 12., 14:06 (CEST)
replies: text: Sajnos, a forrásokkal sokszor van baj. Így, szerintem jó.  (Csak ne felejtsd el, ha archiválod a vitalapodat, akkor módosítsd a linket.) Wikizoli vita 2014. április 12., 14:48 (CEST)
thread_title:  Halálának éve